**Jamal Musiala** (\* 26. február 2003, Stuttgart, Nemecko) je nemecký profesionálny futbalista, ktorý hrá ako ofenzívny stredopoliar v nemeckom klube FC Bayern Mníchov a v nemeckom národnom tíme.

Musiala, ktorý vyrastal hlavne v Anglicku, reprezentoval Nemecko aj Anglicko v mládežníckych reprezentáciách no nakoniec sa vo februári 2021 rozhodol reprezentovať Nemecko.

Klubová kariéra
---------------

Musiala sa narodil v Stuttgarte. Do siedmich rokov žil v meste Fulda, kým sa s rodinou presťahoval do Anglicka, kde strávil väčšinu svojho detstva. Je odchovancom londýnskej Chelsea.

V júli 2019, vo veku 16 rokov, opustil Musiala Chelsea a pripojil sa k bundesligovému Bayernu Mníchov. 3. júna 2020 debutoval, keď nastúpil ako náhradník do zápasu rezervného tímu pri výhre 3:2 nad Preußen Münster v 3. lige. 20. júna 2020 debutoval v Bundeslige v zápase proti Freiburgu, stal sa tak najmladším hráčom v klube, ktorý nastúpil do ligového zápasu, a to vo veku 17 rokov a 115 dní. 18. septembra strelil Musiala svoj prvý ligový gól pri vysokom víťazstve 8:0 nad Schalke, čím sa stal historicky najmladším strelcom Bayernu vo veku 17 rokov a 205 dní, čím prekonal doterajší rekord Roqueho Santa Cruza (18 rokov a 12 dní).

Dňa 3. novembra odohral Musiala svoj prvý zápas v Lige majstrov, keď v poslednej minúte zápasu proti Red Bullu Salzburg vystriedal Thomasa Müllera. 23. februára 2021 dal Musiala svoj prvý gól v Lige majstrov, a to v prvom zápase osemfinále pri výhre 4:1 nad Laziom a stal sa tak najmladším anglickým aj nemeckým strelcom v súťaži. 5. marca podpísal svoju prvú profesionálnu zmluvu v Bayerne Mníchov do roku 2026. 17. apríla 2021 strelil dva góly v ligovom zápase do siete VfL Wolfsburg.

Reprezentačná kariéra
---------------------

V novembri 2020 bol Musiala prvýkrát povolaný do anglickej reprezentácie do 21 rokov na kvalifikačné zápasy na Majstrovstvách Európy 2021. 13. novembra debutoval ako náhradník pri víťazstve 3:1 nad Andorrou na štadióne Molineux. Svoj prvý gól strelil 17. novembra počas výhry 5:0 nad Albánskom, opäť vo Wolverhamptone. Potom, čo sa Musiala rozhodol reprezentovať Anglicko na úrovni do 21 rokov, nemecký futbalový zväz oznámil, že ukončil snahu presvedčiť Musialu o budúcnosti v nemeckej reprezentácii, tréner nemeckej mládeže Meikel Schonweitz uviedol: „Jasne nám naznačil, že v súčasnej dobe vidí svoju budúcnosť v anglickej reprezentácii. Prijímame jeho rozhodnutie a prajeme mu všetko najlepšie v jeho športovej kariére."

24. februára 2021 sa Musiala rozhodol reprezentovať Nemecko na seniorskej reprezentačnej úrovni. V marci 2021 bol následne prvýkrát povolaný do nemeckej reprezentácie na zápasy kvalifikácie na majstrovstvá sveta vo futbale 2022 a debutoval 25. marca ako náhradník v 79. minúte pri výhre 3:0 proti Islandu.

Štýl hry
--------

Ako všestranný hráč hráva Musiala na krídlach aj na všetkých postoch v strede poľa. Podľa Hansa Flicka, za ktorého Musiala debutoval v FC Bayern Mníchov: „Má skvelé oko a cit pre výber správnych priestorov. Je veľmi sebavedomý na lopte a vie hrať dobre medzi líniami".

Referencie
----------

1. ↑   *Jamal Musiala exclusive: Why it's the right decision to play for Germany* [online]. 24 February 2021. Dostupné online.
2. ↑   *Musiala: "Entscheidung fühlt sich 100 Prozent richtig an"* [online]. 24 February 2021. Dostupné online.
3. 1 2   *Jamal Musiala: Who is Bayern Munich's half-English, half-German star of the future?* [online].. Dostupné online.
4. ↑   *Bayern Munich sign 16-year-old Chelsea talents Jamal Musiala and Bright Arrey-Mbi* [online]. Bundesliga, 2 July 2019. Dostupné online.
5. ↑   *Der Ex-Lehnerzer Jamal Musiala startet beim FC Bayern München durch* [online]. 29 February 2020. Dostupné online.
6. ↑   *Bayern München II vs. Preußen Münster 3–2: Summary* [online]. Perform Group. Dostupné online.
7. ↑   *Jamal Musiala: Jüngster Bundesliga-Debütant des FC Bayern* [online]. FC Bayern Munich, 20 June 2020. Dostupné online.
8. ↑   *Fünf Bayern-Talente feierten diese Saison ihr Bundesliga-Debüt* [online]. FC Bayern Munich, 21 June 2020. Dostupné online.
9. ↑   *Resolute Reds down battling Salzburg* [online]. FC Bayern Munich, 3 November 2020. Dostupné online.
10. ↑   Musiala on target as Bayern thrash Lazio. *BBC Sport*. Dostupné online [cit. 2023-09-07]. (po anglicky)
11. ↑   *Musiala signs until 2026* [online]. 5 March 2021. Dostupné online.
12. ↑   *Wolfsburg 2-3 Bayern Munich: Initial reactions and observations* [online]. Bavarian Football Works, 2021-04-17, [cit. 2023-09-07]. Dostupné online. (po anglicky)
13. ↑   *Two new faces included in the England MU21s squad for games with Andorra and Albania* [online]. 6 November 2020. Dostupné online.
14. ↑   *England U21 3-1 Andorra U21* [online]. 13 November 2020. Dostupné online.
15. ↑   *Bayern wonderkid Musiala 'sees his future' with England amid international tussle with Germany | Goal.com* [online]. www.goal.com, 2020-11-12, [cit. 2023-09-07]. Dostupné online. (po anglicky)
16. ↑   *Germany vs. Iceland - 25 March 2021 - Soccerway* [online]. uk.soccerway.com, [cit. 2023-09-07]. Dostupné online.
17. 1 2   *Jamal Musiala: Bundesliga Player Watch* [online]. [Cit. 2023-09-07]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Jamal Musiala**

Zdroj
-----

*Tento článok je čiastočný alebo úplný preklad článku Jamal Musiala na anglickej Wikipédii.*

Autoritné údaje: * GND: 1228241740
* VIAF: 1366161514238470750008